Shalom!
Vaatate saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Jääge pooleks tunniks meiega,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Lõpetasime eelmise saatega Ilmutuse raamatu uurimise.
Nägime, kui oluline see raamat on
ja mida kõike Jumal saab tegema, et rajada oma Kuningriiki.
Uurisime Ilmutuse raamatut salm salmi kaupa -
vahel isegi sõna sõna kaupa,
võttes läbi kõik selle 24 peatükki.
Samas olen saanud mitmelt vaatajalt kirju
palvega teha midagi.
Nimelt on palutud, et võtaksin veel ühe saate jagu aega
ja annaksin kokkuvõtva ülevaate iga peatüki kohta.
Et omada paremat ülevaadet, kuidas need peatükid kokku sobituvad
ja mis on Ilmutuse raamatu olulisemad mõtted,
mille mõistmine aitaks meil mõista ka selle väiksemaid mõtteid.
Nii et seda me nüüd selles saates teemegi.
Vaatame lühidalt üle kõik Ilmutuse raamatu 22 peatükki.
Ilmutuse 1. peatükk algab ühe väitega,
mille kohaselt Ilmutuse raamat ilmutab või paljastab meile Jeesuse
ja Tema loomuse.
Küsimus pole vaid Talles, kes ohverdati,
vaid Juuda lõvis.
Teda kirjeldatakse kui kedagi,
kelle silmad on kui tuleleek ja kellel on valged juuksed.
Ta meenutab kedagi, kes istub troonil
ja keda mainitakse nii Taanieli kui Hesekieli raamatutes.
Nii et Ilmutuse 1. peatükk edastab meile
väga unikaalse, samas täpse kuvandi Jeesusest,
millisena Teda näeme siis, kui Ta tagasi tuleb.
See 1. peatükk toob esile asju Ta isiksuse ja tegevuse kohta,
peale mida tuleb 2. peatükk ühes seitsme sõnumiga
pagenduses olevale seitsmele kogudusele.
On oluline nimetada, et nad olid pagenduses,
sest Ilmutuse raamatu mõte peitub ka selles,
kuidas tuua keegi pagenduses olev Jumalariiki.
Nägime, kuidas Jeesus ütles igale kogudusele neist seitsmest:
"Ma tean su tegusid."
See on väga oluline.
Meid küll ei päästeta me tegude, vaid Jumala armu põhiselt;
usust Jeesuse ristisurma.
Nii on meid ka kutsutud elama pühitsetud elu.
Pühitsus on väga lähedalt seotud Jumala käskudega,
mis õpetavad meile, kuidas elada.
Teiseks näeme me neis kogudustele mõeldud kirjades,
et meid on kutsutud olema võitjad - olukordade ületajad.
See on oluline.
Jeesus ütleb kogudusele, et see peab olema võidukas
ja see on oluline ka lõpuaegade kontekstis.
Me peame elame üle tagakiusu
ja kõik selle, millest usklikud lõpuaegadel läbi lähevad.
Kui teid on õpetatud,
et usklike ülesvõtmine toimub enne raskeid aegu,
siis see õpetus ei tugine Jumala Sõnale.
Kuid me tuleme selle juurde veel tagasi.
Teine asi, mida tahaksin Ilmutuse 2. ja 3. peatüki kohta öelda,
on see, et me ei peaks vaatama,
otsekui neile erinevatele kogudustele viidataks erinevates ajaetappides.
Et esimene mainitav kogudus oleks kui esimene
ja viimane kogudus oleks kui seotud lõpuaegadega.
Me ei näe kusagil Piiblis sellist viidet,
kui me räägime Ilmutuse 2. ja 3. peatükist.
Peame nägema neid kogudusi kui koguduse kirjeldust läbi iga aja
ja eriti veel lõpuaegadel.
Nüüd aga Ilmutuse 4. peatüki juurde,
mille alguses Johannes tõmmatakse üles taevasse.
Johannes, mitte keegi teine, tõmmati üles taevasse,
et anda talle ilmutus selle raamatu kohta.
Ilmutuse 4. peatükis ei räägita usklike ülesvõtmisest,
mistõttu on ka vale pidada Johannese ülesvõtmist
kristlaste ja koguduse ülesvõtmiseks.
Kui te kasutate Piibli tõlgendamiseks sellist meetodit,
paneb see inimesi tõlgendama ka kõiki muidu peatükke
sümbolite keeles,
mis viib selle loo aga täiesti metsa.
Seal on öeldud, et Johannes tõmmati üles taevasse.
Teate, mida see tähendab?
Seda, et Johannes tõmmati üles,
mistõttu ärge seostage seda koguduse ülesvõtmisega.
Johannes tõmmatakse Ilmutuse 4. peatükis üles
ja ta näeb seal, milline taevas välja näeb.
Ta näeb seal 24 vanemat, mis on oluline,
sest need 24 vanemat esindavad 12 Iisraeli suguharu juhti või patriarhi
ja ka Jeesuse 12 jüngrit.
See viitab ka ühtsusele Vana ja Uue Testamendi vahel
ehk see on viide ühele tõele.
Me näeme seal taevas ka nelja olevust,
kes esindavad Jumala kummardamist.
Me näeme Ilmutuse 4. peatükis ka vaid üht, kes on väärt seda ülistust
ja see on Jumal ise.
Läheme edasi Ilmutuse 5. peatüki juurde,
kus Johannes näeb nägemuse raamatust.
Raamatust, mis on pitseeritud seitsme pitseriga
ja mitte keegi pole väärt neid avama
ei maa peal, maa all ega isegi taevas.
Vaid üks on väärt seda tegema.
Kogu maailm nutab, kui mõistab,
et see raamat on seotud Jumalariigi rajamisega
ja keegi pole väärt seda avama.
See toob kaasa suure kurbuse, kuniks Jumala Tall end ilmutab,
olles väärt avama selle raamatu pitsereid.
Ilmutuse 6. peatükis näeme me pitserite nuhtlusi.
Esimene on valge hobune,
mis on seotud edasi minemise- ehk vallutamisega.
Siinse vallutaja näol pole tegu Ilmutuse 19 nähtava vallutajaga,
kes istub valgel hobusel ja kelleks on Jeesus.
Siin on tegu võlts-Messiaga, kes läheb välja vallutama.
Siis on punane hobune,
kes tuleb maa pealt rahu võtma ja sõda tooma.
Kolmas ehk must hobune sümboliseerib raskusi ja näljahäda
ja hindade meeletut tõusu.
Neljas hobune esindab aga valu.
Teda nimetatakse surmaks ja surmavald tuleb tema järel.
Kõigi nende ratsanike vahel on seos,
sest nad kõik teenivad ühte ja sama kuju - saatanat.
Nii näeme ka ühe uue impeeriumi tõusu,
mis tuleb esile keset ebastabiilsust.
Igasugu hulle asju hakkab sündima, peale mida saabub stabiilsus.
Mille see stabiilsus aga kaasa toob?
Võimaluse,
sest viies pitser tähistab nende tagakiusu,
kes kannavad endas Jumala Sõna ja Jeesuse tunnistust.
Viies pitser viitab usklike tagakiusule lõpuaegadel.
Kuues pitser, mis on ka Ilmutuse 6. peatükis,
kuulutab Jumala viha.
Või veelgi täpsemalt - Talle viha.
See ei tule küll esile, kuid on nö uksejalamil ehk silmapiiril.
Vaatame edasi Ilmutuse 7. peatükki,
kus toimub kaks väga olulist asja.
Esiteks - Jumala viha, mis ootab ees, aga pole veel langenud
Sest taevaingli sõnul tuleb enne seda pitseerida Iisraeli suguharud.
Näeme, et kui see on tehtud,
leidub neid, kes võetakse ära siit maailmast
ja kes leiavad end taevas olevat.
Usun, et Ilmutuse 7:9-10 räägib usklike ülesvõtmisest.
Peale 7. peatükki näeme aga seitsme pasuna nuhtlust.
Muide nii Ilmutuse 7. kui 8. peatükk puudutavad neid nuhtlusi.
Olgu siinkohal öeldud, et tegu on üleloomulike nuhtlustega.
Pole vähimatki võimalust lugeda neist nuhtlustest
ja arvata, et mõni inimene või loomulik põhjus tõi need esile,
sest Jumal on see, kes toob need esile.
Need on Tema nuhtlused.
Miks?
Sest Ta kasutab neid nuhtlusi ühe ootuse- ja lootusega,
et kõik sõnakuulmatud võiks parandada meelt.
Kahjuks seda siiski ei tehta.
Nii et Ilmutuse 7. ja 8. peatükid räägivad nuhtlustest.
Jumala nuhtlused jätkuvad ka Ilmutuse 9. peatükis,
kus jätkub pasunate puhumine.
Siis aga tuleb Ilmutuse 10. peatükk, kus me näeme midagi väga olulist.
Me näeme seal raamatut, mis Johannesele anti.
Seda raamatut nähes ta sõi seda.
See oli magus ta suule, aga kibe ta keelele.
Mida see tähendab?
See viitab ka eesootavale Jumala vihale.
Peame siinkohal küsima midagi.
Miks see on magus, kui selle tulemused on kibedad?
Põhjus on järgmine.
Kui me vaatame, mida Jumalariik endaga kaasa toob,
siis see on magus - see on hea.
Selleni jõudmine aga käib läbi nuhtluse ja kohtumõistmise.
Mäletate seda printsiipi, et enne Jumalariigi tulekut on kohus?
Nii et ettekuulutus Jumalariigist on magus ja valmistab rõõmu,
kuid me jõuame selleni läbi kohtumõistmise
ja see on kibe kogemus.
Ilmutuse 11. peatükk käsitleb Taanieli 70'nda nädala teist poolt.
Näeme seal Jeruusalemma mõõtmist
ja seda, kuidas rahvad sellest üle jooksevad.
Nii Jeruusalemm kui enamatki veel saab kogema tagakiusu.
Kogu maailm tõuseb juutide vastu.
Selle aja jooksul
ehk viimase 3,5 aasta ehk 42 kuu ehk 1260 päeva jooksul
tõuseb esile kaks tunnistajat.
Me ei tea täpselt, kes need tunnistajad on?
Erinevate vihjete põhjal arvatakse, et need võivad olla Mooses ja Eelija,
kes hakkavad kuulutama Jumalast.
Ühtlasi omavad nad üleloomulikku väge,
mistõttu kui keegi tahaks tappa neid,
tuleks nende suust tuli ja hävitaks need tapjad.
Nad kuulutavad selle 3,5 aasta jooksul
ja kui see aeg saab läbi,
annab Jumal inimestele võimaluse sellele reageerida.
Mis aga juhtub?
Nad tõusevad nende prohvetite vastu ja tapavad nad.
Maailm aga rõõmustab selle peale,
saates üksteisele lausa kingitusi ja tähistades seda kõike.
Mis aga siis juhtub?
3,5 päeva möödudes...
Paljud usuvad, et need 3,5 päeva sümboliseerivad 3,5 aastat,
mil Jumala rahvast taga kiusatakse.
Mis aga selle lõppedes saab?
Need prohvetid tõusevad jalule ja lähevad üles taevasse.
Läheme edasi Ilmutuse 12. peatüki juurde,
kus näeme väikest pausi.
Prohveteeringute ja ilmutuse jätkumise asemel
võtab Ilmutuse 12 väikese pausi, et teatud asjad üle vaadata.
Me näeme seal üht naist, kes esindab Iisraeli.
See naine toob ilmale poeglapse,
kuid kohal olev lohe
tahab kiusata taga ja hävitada selle poisslapse.
Kes see Iisraelist tulev poisslaps on?
Jeesus, Messias.
Kui aga lohe ei saanud Teda hävitada, siis mida ta tegi?
Me peame mõistma, et põhjus, miks lohe tahab hävitada Jeesust,
on see, et Jeesuse hävitame hävitab ka Jumalariigi.
See hävitab Jumala plaanid ja eesmärgid.
Mis aga juhtus, kui lohe ei saanud Jeesust hävitada?
Ta läks Iisraeli kallale,
mispeale Iisrael põgenes kõrbesse - paika, mille Jumal oli talle valmistanud
Kui kauaks?
3,5 aastaks ehk 42 kuuks ehk 1260 päevaks,
mis on Taanieli 70. nädala teine pool
ehk viimane osa Taanieli viimasest 7 aastast.
Läheme edasi Ilmutuse 13. peatüki juurde,
kus toimub kaks olulist sündmust.
Me näeme seal merd.
Mida meri sümboliseerib?
Ebastabiilsust.
Hirmu.
Nii näeme ka üht metsalist tõusmas merest
ehk ebastabiilsuse keskelt,
tuues kaasa hirmu.
Mida see metsaline teeb?
Hakkab valitsema.
Ühtlasi näeme 13. peatükis veel ühe metsalise esiletulekut,
kelleks on võltsjuht ehk antikristus.
Kuid ta ei tõuse mitte merest, vaid maast endast - ebastabiilsusest.
Nii saab maailmas olema üks võlts stabiilsuse, õitsengu ja turvalisuse aeg
See on antikristuse aeg,
mida ta kasutab - nagu salmides 7-8 öeldud,
nende taga kiusamiseks,
kes kannavad endas Jumala Sõna ja Jeesuse tunnistust.
Ilmutuse 14. peatükis mainitakse 144 000-suurust rahvahulka.
Ilmutuse 7. peatükis sümboliseeris see hulk Iisraeli
ehk Jumala rahvast.
Ilmutuse 14. peatükis räägib see aga Jumala rahvast,
kel oli side Jumala Tallega;
kes oli nö see esimene vili;
kel oli side Siinai mäega ehk Jumalariigiga.
Usun, et see tähistab kogudust - lunastatud usklikke,
kes tulid välja sellest suurest katsumuste ajast.
Ühtlasi näeme me Ilmutuse 14. peatüki lõpus
järjekordse kohtuotsuse langemisest, mis kuulutab ette Paabeli langemist.
See kuulutab ette midagi, mis saab lähitulevikus sündima.
Miski, kus Jumal kogub vastavad inimesed oma viha alla.
Miks see Jumala viha ja kohtumõistmine üldse tuleb?
Näeme seda Ilmutuse 15. peatükis,
kus meile antakse aimu taevast ja seaduselaekast.
Mida sünagoogis olev seaduselaegas endas kätkeb?
Selle sees oli kaks lauakest, kuhu peale oli talletatud 10 käsku.
Tänapäeval on seaduselaekas terve Toora ehk kõik Jumala käsud.
Nii et Jumal mõistab maailma üle kohut
tuginedes oma käskudele
ja seda me ka Ilmutuse 15. peatükis näeme.
Ilmutuse 16. ja 17. peatükk räägivad väga konkreetsetest nuhtlustest.
Ilmutuse 8. ja 9. peatükkides oli juttu nö pasunate nuhtlustest
ja need puudutasid 1/3 rahvast.
Vaadates aga Ilmutuse 16. peatükki,
siis seal on juttu Jumala nuhtluste- ehk raevukaussidest,
mis kätkevad endas Tema kõikehõlmavat viha.
Nii et Jumal valab Ilmutuse 16. ptk.'s välja oma viha.
Minnes edasi Ilmutuse 17. peatükki, siis see on üks erakordne peatükk.
See annab meile paremat aimu Ilmutuse 13. peatükist,
kus oli seitsme pea- ja kümne sarvega metsaline.
Ilmutuse 17. peatükis on metsaline, kel on 7 sarve ja 10 krooni.
Võtame siinkohal hoo veidi maha.
See metsaline tähendab impeeriumi.
Need 7 pead sümboliseerivad seitset erinevat impeeriumit,
mis kõik seisavad Iisraeli vastu.
Kes nad on?
Oleme sellest juba rääkinud.
Johannese sõnul on viis neist juba langenud.
Nendeks on Egiptus, Süüria, Babülon, meedlased ja pärslased ning Kreeka.
Need viis langesid juba Johannese ajal.
Egiptus, Süüria, Babülon, meedlased ja pärslased ning Kreeka.
Ja siis on seal öeldud: "ja üks, kes on."
Kes see üks on, kes on?
Roomlased.
Kuid seal on öeldud, et tal on 7 pead.
Mis see seitsmes siis on?
See on nüüd see koht, kus läheb väga, väga huvitavaks.
Peame küsima endilt,
kui lähedal me arvame end lõpuaegadele olevat?
See seitsmes kas pole veel tulnud ja see alles tuleb
või see on juba tulnud.
Miks ma nii ütlen?
Sest seal on öeldud, et seitsmes on eriline.
Näeme seda nii Taanieli kui Johannese ettekuulutustest.
See on eriline.
Mis see siis on?
See on saatanlik. Üleloomulikult kurjust täis.
Näeme, et see seitsmes kestab lühikest aega.
Võrreldes kuue eelnevaga on selle aeg väga lühike.
See tuleb ja läheb, olles samaaegselt ka kaheksas.
Nii võime me siis öelda,
et seitsmes pole veel tulnud ja me ei tea, kes see on.
See tuleb lühikeseks ajaks ja läheb ära,
tõustes seejärel taas esile,
sest Ilmutuse 17 on öeldud, et see seitsmes on ka kaheksas.
See on ühtpidi korrektne ja nii võib ka uskuda.
Või me võime öelda, et seitsmes on juba tulnud
ja me oleme vägagi ligi lõpuaegadele.
Kui nii, siis me ootame juba kaheksandat.
Kui me aga näeme asja selliselt,
tuleb küsida, kes on see seitsmes?
Mis on kõigil neil impeeriumitel ühist?
Nad kiusasid taga juudi rahvast.
Nii pidanuks ka see seitsmes olema juutide tagakiusaja,
ainult et üsna lühikest aega.
Kes see siis olnuks?
Usun, et natsi Saksamaa.
See on juba tulnud ja ka läinud, aga see tõuseb taas esile.
Kui ma räägin natsi impeeriumi uuesti esiletulekust,
siis ma ei ütle sellega, et Hitler tuleb tagasi
ja saksa haakrist oleks kui metsalise märk või midagi.
Ütlen vaid, et see saab olema Euroopa-põhine
ja see kannab endas mitmeid natsi-Saksamaa omadusi.
Kuid siin on veel midagi.
See impeerium saab olema väga mitmetahuline
ehk teisisõnu - võid kummardada, keda ja kuis iganes soovid.
Kuid me näeme nii Ilmutuse 17. ptk.'s kui ka teistes kohtades,
et see olukord muutub,
luuakse üks kuju ja kõik peavad kummardama metsalist
Tegu on valeprohveti- ehk antikristusega.
Nii et see nõuab täielikku allumist just nõnda nagu Hitler seda nõudis.
Ehk siis küsimus pole natsi-impeeriumi tagasitulekus
sellisena nagu see kord oli,
aga see saab olema analoogses asukohas
ja see kätkeb endas samu omadusi,
saates korda samasuguseid õudusi kogu inimkonna vastu,
aga veelgi enam juutide vastu.
Nii et selline on Ilmutuse 17. peatüki sõnum.
Ilmutuse 18. peatükk kuulutab Paabeli langemisest
ja me näeme, et see on Jumala kohtuotsus Paabeli üle.
Paabel on seotud pagendusega.
Paabel oli väga rikas impeerium,
kuid vaadates hoolikalt Ilmutuse 18. peatükki,
me näeme, et kõik maine rikkus võib haihtuda vaid hetkega.
See oli Jumala kohus Paabeli ja selle valeõpetuse üle.
Impeeriumi üle,
mis tahtis panna kõiki uskuma oma jumalikus olemuses.
See on see, mida saatan soovib - olla Jumal.
Kuid selle üle langes Jumala kogus,
mis oli kui eelmaitse kõigest järgnevast.
Kuidas see nuhtlus ja kohus tuleb?
Seda näeme Ilmutuse 19. peatükis,
kus tuleb esile tõeline, jumalik ja püha ratsanik.
Mitte see, kellest on juttu Ilmutuse 6:1-2,
vaid Ilmutuse 19. peatükis tuleb Jeesus ise valgel hobusel
ja Tema pühad ühes Temaga.
Ta tuleb pulmapeo tarvis.
See saab olema võidu ja tähistamise aeg.
Jeesus valab oma kõikehõlmava viha Paabeli impeeriumi üle
ja hävitab selle.
Mis aga sünnib läbi võidu, mida näeme Ilmutuse 19. peatükis?
Jumalariik saab rajatud.
Miks?
Sest kohtumõistmine viib Jumalariigi rajamiseni.
Me näeme Jumalariigi rajamise esimest etappi
Ilmutuse 20. peatükis,
kus on juttu tuhandeaastasest rahuriigist.
Jeesus saab valitsema 1000 aastat siin maa peal
ja me usklikena valitseme koos Temaga.
Iisrael juhib kogu seda lugu
ja tolle aja valitsemine tugineb Toorale.
Iisrael teeb siis midagi, milleks on alati olnud kutsutud,
kuid mida ta selle ajani pole teinud.
Me saame 1000 aastat valitsema rahvaste üle
ühes Jumala- ja Iisraeli juhtimisega
ja Jeesus saab olema selle 1000-aastase rahuriigi kuningas.
Rahuriigi lõppedes tuleb veel üks nuhtlus,
mis väljendub taevast langeva tulena nende üle,
kes ei tahtnud alistuda Jeesuse õiglasele valitsemisele
1000-aastases rahuriigis.
Me näeme, et saatan on nende 1000 aasta jooksul kinni seotud
aga peale seda lastakse ta vabaks ja ta hakkab petma inimesi.
Need petetud aga saavadki neelatud Jumala tule poolt.
Seejärel aga tuleb Jumala kohtumõistmine
Ta valge trooni ees,
kus kõik, kelle nimi pole pandud kirja Talle eluraamatusse,
heidetakse igavesti põlevasse tulejärve.
Sealt edasi jõuame me juba Ilmutuse 21. ja 22. peatükki,
mis räägivad Uuest Jeruusalemmast.
Me näeme Uue Jeruusalemma puhul selle seost numbriga 12
ehk seost Iisraeli ja Jumalariigi vahel.
Seda ei saa kuidagi eitada.
Me näeme,
kuidas apostlite õpetused toetavad Iisraeli.
Ehk need tahavad aidata kaasa Jumala eesmärkide täitumisele
Iisraeli suhtes
ja tunnevad muret Iisraeli vaimse olukorra pärast.
Miks?
Sest kui Iisrael ei saa oma suhet Jumalaga korda,
ei saa ka Jumalariik rajatud.
Ilmutuse raamatu kaks viimast peatükki
rõhutavad lunastust.
Miks nii?
Et me võiks olla Jumala rahvas ja Tema oleks meie Jumal,
elades meie keskel.
Lähedus Jumalaga on lunastuse tulemus.
Ja kui Jumal elab oma rahva keskel, siis mida me teeme?
Me ülistame Teda tões ja vaimus.
Me saame kogema igavikku täis Tema õnnistusi ja ligiolu.
Me saame kogema Temaga sama lähedust ja rohkemgi veel,
kui see, mida Aadam ja Eeva kogesid Eedeni aias.
Me saame elama Uues Jeruusalemmas - Jumala aias,
kus pole enam mingeid pisaraid, kurbust ega surma,
vaid kus me saame nautida Jumala igavesi õnnistusi,
olles koos Temaga ja tundes Teda.
Piiblis on öeldud, et me saame nägema Jumalat
ehk teisisõnu - me saame olema õnnistatud.
Vaadates Ilmutuse raamatut tervikuna,
me näeme, kuidas see voolab ja on loogiline.
See kõik tugineb samale sõnumile ja ilmutusele,
mida me näeme Iisraeli prohvetite raamatutes.
Seetõttu me näemegi
Ilmutuse raamatu viimastes peatükkides
rõhuasetust prohvetlikule ettekuulutusele.
Seetõttu ka, kui jätkame edaspidi nende Piibli uurimise saadetega,
hakkame me uurima pääste prohvetit.
Kes see on?
Hoosea.
Tal on küll väga raske sõnum, mida kuulda,
aga samas on see sõnum, mis viib sama lootuse- ja õnnistuseni
ja selleks on Jumalariik.
Me tänane aeg on läbi,
aga kuniks kohtume taas, olge rikkalikult õnnistatud!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas